Felhívás a fej-nyaki rák elleni küzdelemre!

Július 27. napját az IHNOS (International Federation of Head and Neck Oncology Societies) 5. Világkongresszusának alkalmával New Yorkban a Fej-nyaki Daganatok Napjának nyilvánítja.

Az IHNOS 5. Világkongresszusa minden idők legtöbb fej-nyak sebész résztvevőjével került megszervezésre. A rendezők és résztvevők aggodalommal észlelik, hogy az emberek többségének aktív életkorában jelentkező fej-nyaki laphámrák a világ számos részén vezető halálokként és súlyos fogyatékosság okozójaként szerepel, holott a megbetegedések jelentős része megelőzhető lenne.

Világszerte felismerték, hogy a kezelés okozta mellékhatások, szorongás, testtorzulások és fogyatékosság jelentősen növelik a betegség okozta terheket az egészségügyi ellátórendszer, az érintett személyek, családok és a társadalom számára.

A fej-nyaki laphám rák kiváltó okai (mint a dohányzás, alkohol fogyasztás, bételdió rágás, HPV fertőzés) gazdasági, társadalmi politikai hatással is bírnak. Ezért a fej-nyaki laphám rák elleni küzdelem összefogást igényel. A kormány, a civil társadalom, a tudomány, a magán szektor szoros közreműködése elengedhetetlen. Aggodalomra ad okot, hogy emberek milliói szenvednek a késői diagnózis, a nem megfelelő kezelés, az alkalmatlan rehabilitáció és szakszerűtlen palliáció miatt.

Az IFHNOS tagjainak és az 5. Világ Kongresszus résztvevőinek állásfoglalása szerint megfogadják, hogy kormányaikat a fej-nyaki laphám rák okozta terhek csökkentésében a következő pontokban ösztönözik:

1. Biztosítson elérhető körülményeket a megelőzéshez, a korai felismeréshez, teljes kivizsgáláshoz, kezeléshez, rehabilitációhoz, követéshez és a palliatív kezelésekhez.
2. A fej-nyaki laphámrák elleni küzdelem erőit egyesíteni kell. Összehangolni a szélesebb körű nemzeti rákprogrammal.
3. Erősíteni kell az alapellátást és bevezetni a helyi közösségek szintjén történő felvilágosítást, a megelőzést és a korai felismerés jelentőségét a fej-nyaki laphámrákra vonatkozóan.
4. Folyamatos szakirányú képzésekkel és gyakorlati oktatással kell javítani az orvosok (onkológus, fül-orr-gégész, fogorvos, háziorvos) jártasságát és szaktudását.
5. Létre kell hozni olyan környezetet, mely csökkenti a betegség kialakulásának kockázatát (dohányzás, alkohol, bételdió, alkoholizmus) jogi, adózási szabályozásokkal, irányelvek kidolgozásával, széleskörű felvilágosítással.
6. Meg kell erősíteni a Nemzeti Rákregisztert, melyben a fej-nyaki laphámrák és kockázati tényezőinek monitorozására is helyeződik a hangsúly.
7. Támogatni kell a fej-nyaki laphám rákkal kapcsolatos kutatásokat, főképpen azokat, amelyek alacsony költségvetésű megoldásokat keresnek a megelőzésre, a korai felismerésre, a kezelésre és az életminőség javítására irányulóan.

A fenti célok elérése érdekében az IHNOS támogatja a javaslatot, hogy július 27-e a fej-nyaki daganat elleni küzdelem közös megemlékezésének napja legyen. Ez a nap jelenti elkötelezettségünk megerősítését a fej-nyaki daganatok elleni, fent említett, több tényezőből álló küzdelem megvalósításában.